Document ID: 31995R2362

Komisijos reglamentas (EB) Nr. 2362/95
1995 m. spalio 9 d.
iš dalies keičiantis Tarybos reglamentą (EEB) Nr. 2019/93, kuris iki 1995 m. vasario 1 d. nustatė pagalbos dydį mažosioms Egėjo jūros saloms už medaus gamybą, kurio vertė, išreikšta ekiu, yra patikslinta, panaikinus žemės ūkio perskaičiavimo kurso korekcinį koeficientą
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1993 m. liepos 19 d. Tarybos reglamentą (EEB) Nr. 2019/93, nustatantį konkrečias priemones mažosioms Egėjo jūros saloms dėl tam tikrų žemės ūkio produktų [1], su paskutiniais pakeitimais, padarytais Komisijos reglamentu (EB) Nr. 1363/95 [2], ypač jo 12 straipsnio 4 dalį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendrosios žemės ūkio politikos tikslais [3], su paskutiniais pakeitimais, padarytais Reglamentu (EB) Nr. 150/95 [4], ypač į jo 13 straipsnio 1 dalį,
kadangi, siekiant panaikinti korekcinio koeficiento 1,207509, kuris iki 1995 m. sausio 31 d. buvo taikomas perskaičiavimo kursui žemės ūkyje, panaikinimo padarinius, tam tikrų kainų ir sumų vertė, išreikšta ekiu, buvo pakeista Reglamento (EEB) Nr. 3813/92 13 straipsnio 2 dalimi ir įsigaliojo 1995 m. vasario 1 d.; kadangi atitinkamos naujosios kainų ir sumų vertės, išreikštos ekiu, buvo nustatytos nuo 1995 m. vasario 1 d. pagal taisykles, nustatytas Reglamento (EEB) Nr. 3813/92 13 straipsnio 2 dalyje ir 1993 m. balandžio 30 d. Komisijos reglamento (EEB) Nr. 1068/93 dėl išsamių žemės ūkio perskaičiavimo kursų nustatymo ir taikymo taisyklių [5] su paskutiniais pakeitimais, padarytais Reglamentu (EB) Nr. 1053/95 [6], 18 straipsnio 1 dalyje;
kadangi pagal Reglamento (EEB) Nr. 1068/93 18 straipsnio 2 dalį, siekiant išvengti painiavos ir palengvinti bendros žemės ūkio politikos taikymą, atitinkamų kainų ir sumų vertę, išreikštą ekiu, būtina pakeisti, kai jos nėra taikomos reguliariai ir kai jos yra taikytinos bent nuo:
- 1996 m. sausio 1 d., kai sumos nėra siejamos su prekybos metais,
- 1996 prekybos metų pradžios, kai kainos arba sumos siejamos su prekybos metais, kurie prasideda 1996 m. sausio mėnesį,
- 1995-1996 prekybos metų pradžios kitais atvejais,
kurie nurodyti reglamentuose, įsigaliojusiose iki 1995 m. vasario 1 d.; kadangi dėl to aptariamasis reglamentas turėtų būti iš dalies pakeistas;
kadangi šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2019/93 12 straipsnis pakeičiamas taip:
1) 1 dalies trečioje pastraipoje 10 ekiu suma pakeičiama 12,08 ekiu suma;
2) 2 dalies antroje pastraipoje 7 ekiu suma pakeičiama 8,453 ekiu suma.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas kiekvienai atitinkamai sumai nuo tos dienos, kai pirmą kartą pradedamas taikyti žemės ūkio perskaičiavimo kursas, nustatytas 1995 m. vasario 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. spalio 9 d.

Labels: 17
19
5
6
18